**ПРАВИЛА**

**за организиране, провеждане и отчитане на вътрешноинституционалната квалификация през учебната 2019/2020 година**

**I. ОБЩИ ПОЛОЖЕНИЯ**

**Чл. 1.** Този документ утвърждава Правила за организиране и провеждане на вътрешноинституционална квалификация и за отчитане на участието на педагогическите специалисти в предлаганите форми за повишаване на квалификацията.

**Чл. 2**. Правилата определят начина, реда, финансирането и отчитането на професионалната квалификация на персонала.

**Чл. 3.** Педагогическият и непедагогическият персонал на 59 ОбУ „Васил Левски”, гр. София има право да повишава образованието и професионалната си квалификация и да получава информация за възможностите за повишаване на образованието и професионалната си квалификация.

**Чл. 4.** Педагогическият съвет избира Комисия по квалификационната дейност /ККД/, която е в състав:

1. Председател – заместник – директор по учебната дейност, в чийто ресор е квалификационната дейност;
2. Членове – председателите на методичните обединения;

**Чл. 5.** Квалификационната дейност на педагогическия и непедагогическия персонал се осъществява по План за квалификационната дейност на училището, който се изготвя в началото на всяка учебна година от ККД, съгласува се с Директора и се приема на заседание на ПС заедно с Правила за организиране, провеждане и отчитане на вътрешноинституционална и на продължаваща квалификация.

**II. УЧАСТНИЦИ ВЪВ ВЪТРЕШНОИНСТИТУЦИОНАЛНАТА КВАЛИФИКАЦИОННАТА ДЕЙНОСТ**

**Чл. 6**. Участниците в квалификационната дейност са:

1. педагогическият персонал
2. непедагогическият персонал

**III. ПРИНЦИПИ И КРИТЕРИИ**

**Чл. 7.** Вътрешноинституционалната квалификационна дейност трябва да отговаря на следните изисквания:

1. да е адекватна;
2. да е актуална;
3. да е обвързана с професионалното и кариерно развитие на квалифициращия се;
4. да осигурява равен достъп до квалификация на персонала в зависимост от заеманата длъжност;
5. да е индивидуализирана – предполагаща учебни форми и курсове, съобразени с личните възможности и интереси на служителите;
6. да е ефективна – резултатите от обучението да допринасят за повишаване на качеството на дейността на служителите;

**IV. ЕТАПИ ЗА РЕАЛИЗИРАНЕ НА ВЪТРЕШНОИНСТИТУЦИОНАЛНАТА КВАЛИФИКАЦИОННАТА ДЕЙНОСТ**

**Чл. 8.** Етапите, през които преминава реализацията на квалификационната дейност, са:

1. анализ на кадровия потенциал;
2. проучване на потребностите от обучение и квалификация;
3. определяне на приоритетите за обучение и квалификация;
4. планиране на обучението или квалификацията;
5. финансово осигуряване на обучението или квалификацията;
6. организиране и провеждане на обучението или квалификацията;
7. анализ и оценка на ефективността на обучението или квалификацията;
8. отчитане на участието на педагогическите специалисти в предлаганите форми за повишаване на квалификацията.

**V. ПРАВИЛА ЗА УЧАСТИЕ НА ПЕДАГОГИЧЕСКИЯ ПЕРСОНАЛ ВЪВ ВЪТРЕШНОИНСТИТУЦИОНАЛНА КВАЛИФИКАЦИОННА ДЕЙНОСТ**

 **Чл. 9.** Провеждане на вътрешноинституционалната квалификация

* 1. Проучват се желанията на педагогическите специалисти за участие в организирана вътрешноинституционална квалификационна дейност
	2. За проведената дейност се попълват карти, които съдържат информация за:
* Тема на квалификацията
* Организационна форма на квалификацията
* Дата и място на провеждане
* Времетраене в академични часове
* Ръководител/отговорник за провеждане на квалификационната форма
	1. Прилагат се присъствени списъци с трите имена, длъжност и подпис на всеки участник във вътрешноинституционалната квалификационна форма
	2. Прилага се ксерокопие на работните материали от проведената квалификация на хартиен или електронен носител
	3. Прилага се финансова справка в свободен формат при изразходвани средства за проведената форма

**Чл. 10**. Повишаването на квалификацията на педагогическия персонал има за цел:

1. Да осигури съответствие между социалната практика, образователната система и равнището на професионалната компетентност на педагогическите кадри;
2. Да дава възможност за задоволяване на професионалните интереси на педагогическите кадри и за тяхното професионално развитие;

**Чл. 11.** Във форми за повишаване на квалификацията могат да участват педагогически кадри, които работят в училището.

**Чл. 12.** Педагогическите кадри се включват в организирани форми за повишаване на квалификацията:

1. по собствено желание;
2. по препоръка на ККД;
3. по препоръка на училищното ръководство;
4. по препоръка на експерти от РУО София-град и МОН;

**Чл. 13**. Условията за участие във форми за повишаване на квалификацията /трудово-правни, финансови и др./ се договарят между педагогическия персонал и директора на училището по реда на чл. 234 от Кодекса на труда и в съответствие със ЗПУО.

**Чл. 14**. Приоритетно във формите за повишаване на квалификацията се включват педагогически кадри, които:

1. преподават по учебни предмети или направления, за които са въведени нови държавни образователни стандарти;
2. заемат педагогическа длъжност, която е нова за системата на народната просвета;
3. преминават на нова педагогическа длъжност;
4. заемат учителска длъжност след прекъсване на учителския си стаж по специалността за повече от три учебни години;
5. предходната учебна година не са посещавали такава квалификация;

**VI. ПРАВИЛА ЗА УЧАСТИЕ НА НЕПЕДАГОГИЧЕСКИЯ ПЕРСОНАЛ В КВАЛИФИКАЦИОННАТА ДЕЙНОСТ**

**Чл. 15**. Непедагогическият персонал има право да повишава образованието и професионалната си квалификация и да получава информация за възможностите за повишаване на професионалната си квалификация.

**Чл. 16**. Непедагогическите кадри се включват във форми за повишаване на образованието и квалификацията си:

1. по собствено желание;
2. по препоръка на училищното ръководство;
3. по препоръка на експерти от съответната област;

**Чл. 17.** Условията за участие във форми за повишаване на квалификацията /трудовоправни, финансови и др./ се договарят между непедагогическите кадри и директора на училището по реда на чл. 234 от Кодекса на труда.

**VII. МОТИВАЦИЯ И СТИМУЛИРАНЕ НА ПЕРСОНАЛА ЗА УЧАСТИЕ В КВАЛИФИКАЦИОННИ ДЕЙНОСТИ**

**Чл. 18**. Педагогическите кадри, придобили професионално-квалификационни степени, имат право да ръководят дейности за повишаване на квалификацията на училищно равнище.

**Чл. 19**. На педагогическите кадри, придобили професионално-квалификационни степени, се признава по-високо професионално равнище при оценяването и заплащането на труда по ред, определен от МОН.

**Чл. 20**. Стимулиране на професионално изявените служители през годината чрез подходящи отличия.

**Чл. 21**. Възможност за кариерното развитие.

**Чл. 22**. Допълнително заплащане на придобилите ПКС.

**VIII. МЕХАНИЗЪМ ЗА ФИНАНСОВА ПОДКРЕПА**

 **Чл. 33**. Средствата за квалификация на персонала се определят в началото на всяка календарна година и са в размер на 1.3 % от годишния ФРЗ.

**Чл. 24**. Осъществяването на обучителни курсове с вътрешноквалификационен характер да става по предложение на ККД и съгласувано с директора на училището.

**Чл. 25**.Квалификационната дейност се финансира от бюджета на училището.

**Чл. 26**. Финансирането на вътрешноинституционалната квалификационна дейност се осигурява в рамките на бюджета на училището, дарения по волята на дарителя средства от проекти и програми за квалификационна дейност и др.

**Чл. 27.** При наличие на изявено желание от определен учител за участие в квалификационен курс на собствени разноски след съгласуване с директора на училището, дори и в учебно време, да му се предоставя тази възможност.

**IX.** Отчитане

**Чл. 28.** Отчитането на участието на педагогическите специалисти в предлаганите форми за повишаване на квалификацията става чрез:

-Сертификат за получен кредит

-Финансов документ /фактура/

-Доклад на заседание на МО

-Свидетелство за ПКС

**X. ЗАКЛЮЧИТЕЛНА ЧАСТ**

**Чл. 29.** Предложените правила се утвърждават от директора на училището, подлежат на актуализация по всяко време и могат да бъдат променени по писмено предложение на всеки член на колектива.

Предложените правила са приети на заседание на Педагогическия съвет с протокол № 14/12.09.2019 г. Директор:

 /Мариана Божкова/